<classify> THERESIA GASPER-DAR ES SALAAM KOCHA Msaidizi wa Yanga, Noel Mwandila, amewatoa hofumashabiki wa timu hiyo, baada ya kuwaahidi kuendelea kupata raha bila kuwapo kwakocha wao mkuu, Mwinyi Zahera. Mwandila kwa sasa anakaimu nafasi ya kocha mkuu watimu hiyo, majukumu aliyobeba baada ya Zahera kutimkia Jamhuri ya Kidemokrasiya Kongo DRC, ambako ni kocha msaidizi wa timu ya taifa ya nchi hiyo. Florence Ibenge ndiye Kocha Mkuu wa kikosi cha DRC,ambacho kinawania kufuzu fainali za Mataifa ya Afrika zitakazofanyika Misri. Mwandila chini ya majukumu yao ya sasa, ataiongozaYanga kuivaa Lipuli FC, katika mchezo wa Ligi Kuu Tanzania Bara, utakaochezwaJumamosi hii Uwanja wa Samora, Iringa. Miamba hiyo ya Jangwani itakutana na Lipuli, ikiwa nakumbukumbu na kupata ushindi wa mabao 2-1, katika mchezo uliopita dhidi ya KMC uliochezwaUwanja wa Taifa, Dar es Salaam. Akizungumza na MTANZANIA jana, Mwandila, ambaye niraia wa Zambia, alisema wanafahamu wanakwenda Iringa kukutana wapinzani imara,lakini wamejipanga kupambana kwa nguvu na kuhakikisha wanavuna pointi tatu kamailivyokuwa kwenye michezo yao ya nyuma. Tunatarajia kuondoka kesho leo kwenda Iringatukiwa kamili kwa ajili ya mchezo huo, nafahamu Lipuli ni timu nzuri, kwanihata tulipokutana nao mzunguko wa kwanza hatukupata ushindi kirahisi. Hata hivyo tutatumia mapungufu yao kupata ushindi nakuendeleza rekodi ya ushindi, alisema. Alisema wachezaji wake wapo katika hali nzuri kimwilina kiakili kuelekea mchezo wao huo wa keshokutwa. Wachezaji wote ambao wapo kwenye programu watasafiri,isipokuwa Abdallah Shaibu Ninja ambaye amefungiwa mechi tatu na Shirikisho laSoka Tanzania TFF. Tumefanyia kazi baadhi ya mapungufu yaliyojitokezakwenye mchezo wa nyuma, ili yasijirudie kwa mara nyingine na kutuvurugiamkakati wetu wa kupata pointi tatu, alisema. Timu hizo zilipokutana katika mchezo wa mzunguko wa kwanza dimba la Taifa, Dar es Salaam, Yangailifanikiwa kuibuka na ushindi wa bao 1-0 dhidi ya Lipuli. Yanga inashika usukani kwenye msimamo wa Ligi Kuu, baada ya kujikusanyiapointi 67, kati ya mechi 27 ilizocheza, ikishinda michezo 21, sare nne nakupoteza miwili. Wapinzani wao, Lipuli FC wanashika nafasi ya tano,wakijikusanyia pointi 41, kati ya mechi 29 walizocheza, sawa na KMC iliyojikitanafasi ya nne, ikitofautiana kwa idadi ya mabao ya kufunga na kufungwa.  <topic>: MICHEZO 